Stasiun Balapan (lagu)

Stasiun Balapan punika lagu Jawi ingkang kagolong génre campursari, ingkang dipuntembangaken déning Didi Kempot. Lagu puniki wiwit populèr ing taun 1990-an. 

Lagu punika nyariosaken raos sedhih amargi katinggal déning ingkang kinasih. Didi Kempot utawi ingkang gadhahi nama asli Didi Prasetyo puniki ngudaraken raos ingkang kapendhem ing salebeting manahipun lumantar cakepan ingkang wonten ing salebeting lagu "Stasiun Balapan".

Ingkang kinasih sampun paring janji marang pyambakipun nanging janji kasebut nora kawujud. Malah kadosipun dados "nyupékaken". Saged kawaos wonten ing "lali apa pancèn nglali, yèn iling mbok énggal bali".


Cakepan 
STASIUN BALAPAN 
Ning Stasiun Balapan
Kutha Sala sing dadi kenangan
Kowé karo aku
Nalika ngeterké lungamu
Ning Stasiun Balapan
Rasane kaya wong kélangan
Kowé ninggal aku
Ra krasa nètès eluh ning pipiku
Dha ah... dhadhah sayang
     Dhah... slamat jalan
Janji lunga mung sadhéla
Jaré sewulan ra ana
Pamitmu nalika semana
Ning stasiun Balapan Sala
Janji lunga mung sadhèla
Malah tanpa kirim warta
Lali apa pancèn nglali
Yèn éling mbok énggal bali
Ning Stasiun Balapan
Kutha Sala sing dadi kenangan
Ning Stasiun Balapan
Rasané kaya wong kélangan

 Uga delengen 
 Campursari 
 Didi Kempot

 Pranala njaba 

Kategori:Tembang
Kategori:Didi Kempot
Kategori:Lagu